थोड़ा और पीछे चलता हूं। बात उन दिनों की है जब मैं भारतीय पक्ष काम कर रहा था। एक दिन संपादक विमल जी से मिलने भारत भूषण जी आए हुए थे। काफी सारी बातों के बीच उन्होंने हमें एक वेबसाइट दिखाई। कहा कि वे ऐसे ही प्रयोग के रूप में इसे चला रहे हैं और यह उनके द्वारा किए जा रहे काम का एक नमूना भी है। वे साफ्टवेयर इंजिनियर थे और अपनी कंपनी चला रहे थे। साइट थी प्रवक्ता डाट काम। कुछ दिनों बाद उन्होंने बताया कि इसके माडरेटर का काम संजीव भाई ने संभाल लिया है और वे अब इस वेबसाइट की ओर से निश्चिंत हो गए हैं। संजीव भाई के माडरेशन में प्रवक्ता काफी तेजी से आगे बढ़ने लगी।